Blurryface

Blurryface הוא האלבום הרביעי של הלהקה האמריקנית Twenty One Pilots אשר יצא לאור ב-17 במאי 2015 דרך חברת התקליטים Fueled by Ramen. השיר המוביל של האלבום, "Fairly Local" יצא ב-17 במרץ 2015. בינואר 2016 עמדו מכירות האלבום בארצות הברית על כ-592,000 עותקים. לאחר שהוציאה הלהקה את אלבומם הקודם Vessel בשנת 2013, היא יצאה לסיור מסביב לעולם במטרה לקבל תמיכה בינלאומית באלבומם. תוך כדי הסיור הם לקחו איתם מעין משרד הקלטות נייד, בו יכלו להעלות רעיונות תוך כדי הסיור. השירים "Heavydirtysoul", ‏"Ride", ‏"Fairly Local", ‏"Tear in My Heart", ‏"Lane Boy" ו-"Doubt" הוקלטו עם המפיק ריקי ריד, בסטודיו "Serenity West Recording" הממוקם בהוליווד, לוס אנג'לס, קליפורניה. השירים "Stressed Out", ‏"Polarize", ‏"Hometown" ו-"Not Today" הוקלטו עם המפיק מייק אליזונדו בסטודיו "Can Am" שבטרזנה, לוס אנג'לס. השיר "Ride" צולם עם ריד בעיר גרוב סיטי, אוהיו. השיר "The Judge" הוקלט עם המפיק מייק קרוסיי בסטודיו "Livingston Studios" הממוקם בלונדון. השירים "We Don't Believe What's on TV" ו-"Goner" הוקלטו עם ריד בסטודיו "Paramount Recording Studios" הממוקם בהוליווד. השיר "Message Man" הוקלט עם טים אנדרסון בסטודיו "Werewolf Heart" הממוקם בלוס אנג'לס. ניל אברון היה אחראי על המיקסינג של האלבום, ביחד עם עזרתו של סקוט סקרזינסקי, בסטודיו "The Casita" הממוקם בהוליווד. האחראי על המסטרינג של האלבום היה כריס גרינגר בסטודיו "Sterling Sound" הממוקם בניו יורק סיטי, ניו יורק. האלבום נקרא על שם דמות שהלהקה יצרה בשם "Blurryface". לפי דבריו של ג'וזף, הוא "מייצג את כל הדברים שאני כפרט, אך גם את כל הסובבים, לא בטוחים לגביו". ג'וזף מאופר בצבע שחור בידיו ובצווארו בזמן הופעותיו החיות ובקליפים של שירי הלהקה, על מנת להציג את Blurryface. על כך אמר "מאוד דרמטי, אני יודע, אבל זה עוזר לי להיכנס לתוך הדמות". האומנות והעיצוב של עטיפת האלבום נעשו על ידי ברנדון רייק, Reel Bear Media ווירגילו טזאי. רוב גולד היה מנהל האומנות, בזמן שג'וש סקובל היה בתפקיד האחראי ייצור האריזות. ג'ברי ג'קובס סיפק צילומים. ב-17 במרץ 2015 הלהקה הכריזה על שם האלבום, רשימת ההשמעה ותאריך היציאה שלו. מעריצי הלהקה העמיסו על שרתי אתר הלהקה עקב ניסיונות מרובים באותו זמן לעשות הזמנה מוקדמת לאלבום. באותו היום פרסמה הלהקה את שירם החדש הראשון "Fairly Local" והוציאה לו גם וידאו בערוץ היוטיוב של Fueled By Ramen. ב-6 באפריל פרסמה הלהקה את השיר השני באלבום, "Tear in My Heart", עם קליפ רשמי שהופץ דרך יוטיוב. השיר השלישי "Stressed Out", יצא לאור ב-28 באפריל עם הקליפ הרשמי שלו. ב-4 במאי העלתה הלהקה ליוטיוב שידור חי שלהם מקליטים את שיר האלבום השישי, "Lane Boy", וצילמו את הקלטת השיר "Ride". כשבוע לאחר מכן, באותה המדיה, הועלה הקליפ לשיר "Ride". ב-19 במאי 2015, הופיעה הלהקה ב-"iHeartRadio Theater LA" הממוקם בברבנק, קליפורניה על מנת לחגוג את הוצאת האלבום. ההופעה שודרה בשידור חי באתר של iHeartRadio. הלהקה הופיעה בפסטיבלים מ-19 במאי עד ל-14 בדצמבר. ב-20 ביולי יצא לאור הקליפ לשיר "Lane Boy". הלהקה הודיעה על הופעתה בבריטניה, ולאחר דקות ספורות אזלו כל הכרטיסים. Blurryface קיבל לרוב ביקורות טובות ממומחי מוזיקה. באתר Metacritic האלבום קיבל ציון של ממוצע 80 מתוך 100 לאחר 5 סקירות של מומחי המוזיקה של האתר, ונאמרו עליו ביקורות חיוביות בדרך כלל. גארט קמפס מבילבורד הכתיר את האלבום כ-hot mess (בכוונה טובה)", אך נתן לאלבום ביקורות שונות ואמר כי Blurryface "לא הגיע לרמות של אלבומם הקודם Vessel". Sputnikmusic ו-Alternative Press נתנו ל-Blurryface ביקורות חיוביות. המומחה, ג'ייסון פטיגראוו, אמר כי האלבום הוא מדהים ושיבח את השירים "Ride", ‏"Polarize", ‏"Message Man", ‏"Tear in My Heart", ‏"We Don't Believe What's on TV", ‏"Goner" ו-"Lane Boy". האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2015, וסיכום האלבומים של העשור השני. כתב העת בילבורד דירג את האלבום במקום ה-74 ברשימתם "100 האלבומים הטובים ביותר של העשור השני". Blurryface היה הצלחה בארצות הברית. הוא הגיע למקום הראשון בבילבורד 200, נמכרו למעל כ-147,000 עותקים בשבוע הראשון להוצאתו בארצות הברית, מה שהפך אלבום זה לאלבום המוצלח ביותר של Twenty One Pilots בארצות הברית. הוא גם האלבום המוביל שפתח את השבוע בארצות הברית. האלבום הצליח מאוד גם בבריטניה והגיע למצעד ה-UK top 40, במקום 14. בנובמבר 2015 נמכרו כבר מעל ל-500,000 עותקים של האלבום מסביב לעולם, חודש לאחר מכן, הלהקה כבר מכרה מעל לכ-505,000 עותקים ברחבי ארצות הברית, ובינואר 2016 המספר עמד כבר על כ-592,000 עותקים שנמכרו בארצות הברית בלבד. כל השירים נכתבו על ידי טיילר ג'וזף. "Heavydirtysoul" –‏ 3:54 "Stressed Out" –‏ 3:22 "Ride" –‏ 3:34 "Fairly Local" –‏ 3:27 "Tear in My Heart" –‏ 3:08 "Lane Boy" –‏ 4:13 "The Judge" –‏ 4:57 "Doubt" –‏ 3:11 "Polarize" –‏ 3:46 "We Don't Believe What's on TV" –‏ 2:57 "Message Man" –‏ 4:00 "Hometown" –‏ 3:54 "Not Today" –‏ 3:58 "Goner" –‏ 3:56 טיילר ג'וזף - מתכנת (בשירים 1–6, ‏8-9 ו-12) פסנתר (בשירים 1, ‏5-7, ו-12–14), כלי מקלדת (בשירים 2, ‏9 ו-12), מוזיקה ווקאלית (בשירים 2 ‏9, ‏12 ו-13), אורגן חשמלי (בשיר 3), סולן, סולן גיבוי, אורגן האמונד, סינתיסייזר וצרחות (בשיר 7), יוקולילי (בשירים 7 ו-10), מקלדת בס (בשיר 9). ג'וש דאן - תופים (בשירים 1–7, ‏9-10 ו-12–14), כלי הקשה (בשיר 7), צרחות (בשיר 7), מוזיקה ווקאלית (בשיר 13). ריקי ריד - מתכנת (בשירים 1, ‏3-6, ‏8 ו-14), מוזיקה ווקאלית נוספת (בשיר 1 ו-8), בס (בשירים 3–6, ‏ 10 ו-14). מייק אליזונדו - קונטרבס (בשיר 2), מתכנת (בשירים 2, ‏12 ו-13), כלי מקלדת (בשירים 2, ‏9, ‏12 ו-13), בס (בשירים 9, ‏12 ו-13), מקלדת בס (בשירים 9 ו-12), גיטרה (בשירים 12 ו-13), אורגן האמונד (בשיר 13), מוזיקה ווקאלית (בשיר 13). מייק קרוסיי - מתכנת, בס, סינתיסייזר וצרחות (בשיר 7). יונתן גילמור - צרחות (בשיר 7). טים אנדרסון - סינתיסייזר ומתכנת (בשיר 11). דני ט. לוין - חצוצרה, טרומבון ואפוניון (בשיר 13). דוד מויר - סקסופון טנור, סקסופון אלטו, סקסופון בריטון וחליל (בשיר 13). לאנצ'מוני לואיס - מוזיקה ווקאלית נוספת (בשיר 8). פיט גנברג - אמנים ורפרטואר. ברנדון רייק - אומנות ועיצוב. Reel Bear Media - אומנות ועיצוב. וירגילו טזאי - אומנות ועיצוב. ג'ברי ג'קובס - צילום. רוב גולד - מנהל אומנות. ג'וש סקובל - ייצור אריזות. טיילר ג'וזף - מפיק מבצע, קופרודוקציה. כריס וולטמן - מפיק מבצע. ריקי ריד - מפיק מבצע, הפקה (בשירים 1, ‏3-6, ‏8, ‏10 ו-14). מייק אליזונדו - הפקה (בשירים 2, ‏9, ‏12 ו-13). מייק קרוסיי - הפקה (בשיר 7). טים אנדרסון - הפקה (בשיר 11). ניל אברון - מיקסינג. כריס גרינגר - מסטרינג. דראוו קפנר - הקלטות (בשירים 1, ‏3-6, ‏8, ‏10 ו-14). אדם האווקינס - הקלטות (בשירים 2, ‏9, ‏12 ו-13). ג'ו ויארס - הקלטות (בשיר 3). יונתן גילמור - הקלטות (בשיר 7). כריס ספילפוגל - הקלטות (בשיר 11). סקוט סקרזינסקי - סיוע. מייקל פטרסון - סיוע (בשירים 1, ‏4, ‏ 6 ו-8). ברנד אורווד - סיוע (בשירים 2, ‏9, ‏12 ו-13). אלכס גרוסזקי - סיוע (בשירים 3–5). ויקטור לואבנוס - סיוע (בשירים 10 ו-14). סת' פרץ - סיוע (בשיר 11). דיסקוגרפיה של Twenty One Pilots Vessel מידע על האלבום Blurryface באתר MusicBrainz מידע על האלבום Blurryface באתר AllMusic האלבום Blurryface באתר Discogs האלבום Blurryface באתר ספוטיפיי האלבום Blurryface באתר יוטיוב האלבום ביוטיוב MTV (2015-04-28), Twenty One Pilots Explain Why Their Album Is Called "Blurry Face" | MTV News, נבדק ב-2019-03-14 Brenna Ehrlich, Um, Why Is The Dude From Twenty One Pilots Covered In Black Goo?, MTV News (באנגלית) Blurryface by Twenty One Pilots (באנגלית), נבדק ב-2019-03-14 http://www.altpress.com/reviews/entry/review_twenty_one_pilots_blurryface http://www.austinchronicle.com/music/2015-10-02/twenty-one-pilots-blurryface/ http://www.billboard.com/articles/review/6568865/twenty-one-pilots-blurryface-album-review Troy L, Twenty One Pilots' 'Blurryface' leaves a haze of disappointment (album review), cleveland.com, ‏2015-05-18 (באנגלית) http://www.metacritic.com/music/blurryface/twenty-one-pilots/critic-reviews http://rollingstoneaus.com/reviews/post/twenty-one-pilots-blurryface/1600 http://www.sputnikmusic.com/review/67156/Twenty-One-Pilots-Blurryface/ The A. V. Club, The 50 best albums of the 2010s, The A.V. Club, ‏2019-11-20 (באנגלית)